L 12/20
FI
Euroopan unionin virallinen lehti
13.1.2023
(41)
Koska jotkin näistä tekijöistä, jotka kehittyivät myönteisesti vuonna 2017, kääntyivät vuonna 2018 (ks. jäljempänä viimeisimmät kehityssuuntaukset ja teräksen ja raaka-aineiden hintojen odotettu kehitys sekä kulutuksen odotetut suuntaukset) tilanteessa, jossa tuontipaineen odotettiin lisääntyvän määrien ja hintojen osalta, vaikutus unionin tuotannonalan taloudelliseen tilanteeseen olisi negatiivinen.
(42)
Toisin sanoen, vaikka unionin tuotannonala pystyi osittain elpymään useiden keskeisten markkinatekijöiden myönteisen kumulatiivisen kehityksen ansiosta sekä siksi, että tuonti lisääntyi hitaammin vuonna 2017 edellisiin vuosiin verrattuna (51), useimmissa näistä tekijöistä vuoden 2018 lopussa tapahtunut kielteinen käänne johtaisi väistämättä unionin tuotannonalan tilanteen heikkenemiseen samalla, kun tuontipaine – jota unionin tuotannonala ei sen suuruuden ja odotettavissa olevan vallitsevan markkinatilanteen vuoksi pystyisi tällä kertaa kestämään – kasvaisi edelleen jatkuvasti.
Näin ollen unionin tuotannonala oli tutkimusajanjakson lopussa altis edelleen lisääntyvälle tuonnille.
1.2.2 Unionin kaupan suojatoimien merkitys unionin tuotannonalan tilanteelle vuonna 2017
(43)
Komissio antaa tässä jaksossa tarvittavat lisäselitykset ja taustatiedot kaupan suojatoimien merkityksestä unionin tuotannonalan osittaiselle elpymiselle vuonna 2017.
(44)
Ensinnäkin komissio valitsi tätä varten vuosina 2015 ja 2016 käyttöön otetut toimenpiteet, koska se katsoi, että unionin tuotannonalan tuloksen parantuminen vuonna 2017 voitiin osittain laskea juuri näiden toimenpiteiden vaikutusten ansioksi (52).
Komissio oli ennen vuotta 2017 ottanut näiden parametrien mukaisesti käyttöön kuusi kaupan suojatoimea, joita sovellettiin suojatoimenpiteen kohteena myöhemmin olleisiin tuoteluokkiin kuuluvien tuotteiden tuontiin (53).
(45)
Toimenpiteet olivat seuraavat (54): komission täytäntöönpanoasetus (EU) 2015/501 (55), komission täytäntöönpa­ noasetus (EU) 2016/181 (56), komission täytäntöönpanoasetus (EU) 2016/1778 (57), komission täytäntöönpa­ noasetus (EU) 2016/113 (58), komission täytäntöönpanoasetus (EU) 2016/1777 (59) ja komission täytäntöönpa­ noasetus (EU) 2017/969 (60).
(51) Kokonaistuonti kasvoi noin miljoona tonnia, ja sen markkinaosuus nousi 17,9 prosentista 18,1 prosenttiin vuosina 2016–2017, mikä on vähemmän kuin edelliset vuosikasvut sekä absoluuttisesti että suhteellisesti.
(52) Tässä yhteydessä komissio katsoi, että esimerkiksi vuonna 2013 käyttöön otettu kaupan suojatoimi olisi ajallisesti liian etäällä, jotta se voitaisiin yhdistää unionin vuonna 2017 parantuneeseen tulokseen, ja näin ollen valitut toimenpiteet tarjoavat tarkemman ja tarkoituksenmukaisemman perustan analyysille.
(53) Joissakin tapauksissa tiettyyn tuotteeseen sovellettavan kaupan suojatoimen soveltamisala ei CN-koodien osalta välttämättä vastaa täysin suojatoimenpiteessä vastaavasta tuoteluokasta käytettyä tuotteen määritelmää, joten tämä arviointi on likimääräinen.
(54) Viittaukset kyseisiin asetuksiin liittyvät jonkin väliaikaisen toimenpiteen käyttöönottoa koskeviin asetuksiin, koska käytännön syistä niin kauan kuin jokin tulli (väliaikainen tai lopullinen) oli käytössä, sillä oletettiin olevan samanlainen vaikutus kaupan kohteena oleviin määriin.
Kaikissa näissä tapauksissa tutkimus johti lopullisen toimenpiteen käyttöönottoon.
(55) Komission täytäntöönpanoasetus (EU) 2015/501, annettu 24 päivänä maaliskuuta 2015, Kiinan kansantasavallasta ja Taiwanista peräisin olevien ruostumattomasta teräksestä valmistettujen kylmävalssattujen levyvalmisteiden tuontia koskevan väliaikaisen polkumyyntitullin käyttöön ottamisesta (EUVL L 79, 25.3.2015, s. 23).
(56) Komission täytäntöönpanoasetus (EU) 2016/181, annettu 10 päivänä helmikuuta 2016, väliaikaisen polkumyyntitullin käyttöönotosta tiettyjen Kiinan kansantasavallasta ja Venäjän federaatiosta peräisin olevien kylmävalssattujen teräslevytuotteiden tuonnissa (EUVL L 37, 12.2.2016, s. 1).
(57) Komission täytäntöönpanoasetus (EU) 2016/1778, annettu 6 päivänä lokakuuta 2016, väliaikaisen polkumyyntitullin käyttöön ottamisesta Kiinan kansantasavallasta peräisin olevien tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnissa (EUVL L 272, 7.10.2016, s. 33).
(58) Komission täytäntöönpanoasetus (EU) 2016/113, annettu 28 päivänä tammikuuta 2016, Ilmoitus Kiinan kansantasavallasta peräisin olevan väsymiskestävyydeltään hyvän betoniteräksen tuontia koskevan polkumyynnin vastaisen menettelyn vireillepanosta (EUVL L 23, 29.1.2016, s. 16).
(59) Komission täytäntöönpanoasetus (EU) 2016/1777, annettu 6 päivänä lokakuuta 2016, väliaikaisen polkumyyntitullin käyttöön ottamisesta Kiinan kansantasavallasta peräisin olevan tietyn seostamattomasta teräksestä tai muusta seosteräksestä valmistetun raskaslevyn tuonnissa (EUVL L 272, 7.10.2016, s. 5).
(60) Komission täytäntöönpanoasetus (EU) 2017/969, annettu 8 päivänä kesäkuuta 2017, lopullisen tasoitustullin käyttöön ottamisesta Kiinan kansantasavallasta peräisin olevien tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnissa ja lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnissa annetun komission täytäntöönpanoasetuksen (EU) 2017/649 muuttamisesta (EUVL L 146, 9.6.2017, s. 17).